มีอาการเวียนหัว คลื่นไส้ คุณ บอกเป็นน้ำในหูไม่เท่ากัน ทานยาFlunarizine (ฟลูนาริซีน) ก่อนนอน ทานมา. 2 วัน. ตอนกลางคืน มือเท้าชา ข้างขวา. มา 2 วันแล้ว. แบบนี้เป็นอาการ แพ้ยาไหมคะ
สวัสดีค่ะ Flunarizine (ฟลูนาริซีน)คือยาในกลุ่มต้านการทำงานของสารฮีสตามีน (Antihistamine) และยาที่ควบคุมการทำงานของแคลเซียมทำให้หลอดเลือดขยายตัว ใช้รักษาและป้องกันโรคศีรษะไมเกรน โรคเกี่ยวกับหลอดเลือดสมอง อาการวิงเวียนศีรษะ และโรคที่เกี่ยวข้องกับการทรงตัว เช่น บ้านหมุนผลข้างเคียงที่เกิดจากการใช้ยาเช่น อาการง่วงนอน วิตกกังวล ภาวะซึมเศร้า วิงเวียนศีรษะ เกิดอาการอยู่ไม่สุข อ่อนเพลีย นอนไม่หลับ ผื่นผิวหนัง น้ำหนักขึ้น ปวดหรือเจ็บกล้ามเนื้อ กล้ามเนื้ออ่อนแรง ส่วนอาการมือเท้าชาอาจไม่ได้เกิดจากยาโดยตรง และไม่น่าจะเป็นอาการที่บ่งบอกว่าแพ้ยาค่ะแต่หากรู้สึกว่ามีมือเท้าชามากขึ้นในช่วงนี้ อาจลองงดยาตัวนี้ดูไปก่อนแล้วสังเกตอาการค่ะ ถ้าเรื่องชามือยังไม่ดีขึ้น ควรพบแพทย์เพื่อตรวจเพิ่มเติม อาจมีสาเหตุอื่นๆเช่นเรื่องปลายประสาทอักเสบ เป็นต้นอ่านเพิ่มเติม